**ÅRETS FORUT AKSJON**

Vi har også i år meldt oss på FORUT sin barneaksjon. Denne gangen er temaet «Sanjana og havet» **Vi kommer til å bli kjent med Sanjana på 4 år. Hun bor på øya Sri Lanka. Vi vil bli kjent med hverdagen hennes, mammas butikk og det fantastiske havet.**

Vi får også lære om hvordan plastsøppel ødelegger for livet i havet og om lokale utfordringer

Fra FORUT får vi bl.a musikk, film, bakgrunnsstoff, bilder, aktiviteter og praktiske tips til gjennomføring

 Hvert år deltar nesten hundre tusen barn i FORUTs barneaksjon. FORUT har arrangert barneaksjon i over tjue år. Det handler om vennskap og solidaritet, og barneaksjonene skaper engasjement og entusiasme i barnehager og skoler. Målet er å skape nysgjerrighet, toleranse og forståelse gjennom å følge livet til barn som materielt sett har mye mindre enn norske barn, men som likevel har mye felles.

I løpet av høsten skal vi ha en innsamlingsaksjon til inntekt for FORUTs solidaritetsarbeid.

 